**Гимназияның 8-9-сынып қыз балаларымен жүргізілген жұмысы туралы анықтама**

Уақыты: 9.10.2019ж

**Тақырыбы: «Қыздар арасында».**

Мақсаты: қыз балаларға өздерінің бойындағы өзгерістері туралы ақпарат бере отырып, жаңа әлеуметтік даму жағдайында қыз балаларға тәрбие берудің жүйесін айқындай отырып,белсенді шығармашылық іс-әрекеттерге дайын,ұлттық және әлемдік білім нәрімен сусындаған жоғары деңгейдегі мәдениетті қыз бала тұлғасын қалыптастыру.

Түрі: психологиялық кеңес.

Сыныбы: 8-9-сыныптарының қыз балалары (саны -8ә-14; 8а- 10; 9а-12; 9ә-13).

Психолог: Раимкулова Г.Ж.

Көрнекілігі: бейнероликтер, слайдтар, «Қыздарға арналған жадынама».

Барысы

**Кіріспе**

Психолог: Сәлеметсіздерме, оқушылар! Бүгін біз сіздермен «Қыздар арасында» атты кездесуімізді бастаймыз. Қазақ халқында:

«Қыз емес, қыздың аты қызыл алтын,

Көрінер толған айдай жүзі жарқын».

Үлкеннің сақтай білген ізгі салтын. «Қызға қырық үйден тыйю» деген халқымызда дана сөз бар. Оған бойжеткен шағына дейін ақыл-кеңесін айта отырып, салт-дәстүрімізді бойына сіңіріп, әйел-ана атануда қандай асыл қасиеттерді санасына сіңіру керектігі нақты айтылады.

«Қыз – жат жұрттық» демекші, ата-бабаларымыз қыздарымызды қонақ деп есептеп, оған зор құрмет көрсетіп, барған жерінде бағының ашылуын ерте бастан қамдаған. Бүлдіршін қыздың ертен ибалы келін, содан соң абзал ана атануы жолындағы тәлім-тәрбиесіне жеңіл-желпі қарамаған. Қыз баланың келешекте ана, ақ босағаның аруы, шыңарықтың құт-берекесі екенін ұғындырып, әдептілікке, ибалыққа, инабаттылыққа, мейірімділікке, шыншылдыққа баулып, теңін тауып, ерте отбасын құруын қамтамасыз еткен.

**ІІ. Негізгі бөлім**

1. **«Қыз балалардың өтпелі шақтағы өзгерістері туралы»** ақпараттық дәріс.

Жасөпірім шақтағы қыз баланың бойындағы өзгерістер: Балиғатқа толу дегеніміз, қыз баланың етеккірінің келуі. Қыз бала үшін ең ерте етеккір 9 жасында келуі мүмкін. Одан ерте келген қан етеккір болып саналмайды. Ең кеші 17 жас деп қабылданған. Қыздар ер балаларға қарағанда (10-11 жаста) бір екі жыл бұрын толысады және ер балалардан бойы мен салмағы жағынан басып озады. Дененің өсу пропорциясы да өзгеріп, бұл кезде сүйектің қатаю процесі жылдамдай түседі. Сондықтан баланың денесінде қисаю секілді оғаштық байқалады. Бұл үшін денені түзететін тиісті дене шынықтыру жаттығулары қолданылмаса, дене бітімі сол күйінде тым тез бекіп қалады. 10-15 жас аралығындағы баланың көрген-білгенін таңдауға, кез-келген нәрсеге сыни көзбен қарауға, өзінше ой қорытуға қабіліттілігі артады. Жүйке жүйесінің тез қозығушылығы мен жылдам шаршауының салдарынан көңіл-күйінде де өзгерістер жиі болып тұрады.Жасөспірімдіктің алғашқы жылдарында бала сабақтарын көптеу уайымдайтын болса, одан кейінгі жылдары денсаулығын уайымдай түседі Денаулығында бір ақауды байқаса, соны ойлап уайымдаумен бірнеше күн көңіл-күйі жабырқаулы жүреді. Осының өзі баланың психолгиясына әсер етіп, бойындағы қорқыныш сезімдерін ушықтыра түседі. Жасөспірімге осы психологиялық күйді жеңір шығуда ортаның тәрбиелік ықпалы зор. Егер жанұяда сыйластық, имандылық пен инабаттылық, береке-бірлік болса, жасөспірімнің өтпелі кезеңді сәтті аяқтап, ақыл-ойы толысқан, ұстамды, адамгершілік қасиеттерді бойына жинақтаған тұлға ретінде жасөспірім шаққа оң қадам басары анық.

1. **Бейне таспа «Қыз бала тәрбиесі».**

Ой толғау. Бейне таспаны талқылау.

1. Бейне таспа «Қазақ қызы қайда барасың?»

Ой толғау. Бейне материалды талқылау.

1. Қыз балалардың психологқа ашық хаты.
2. Қыз балаларға арналған жадынамамен таныстыру.

Қорытынды

Рефлексия «Ашық микрофон» айдары.

№6 Хромтау гимназиясы

**Психологиялық кеңес**

**Тақырыбы: «Қыздар арасында»**

8-9-сыныптарының қыз балаларымен



Психолог: Раимкулова Гүлжан Жұмалықызы

2019 жыл

Қыз балалармен сұхбат барысынан:







